hu de hu hu hu hu hu hu en hu eo hu hu en hbs_lat hu hu hu hu hu hu hu hu hu hu en en hu hu hu hu hu hu hu hu hu hu hu hu en hu hu hu hu hu hu hu hu hu hu hu hu en hu hu de de en hu hu hu hu hu hu hu hu hu hu hu hu en
14 vállalat verseng a MAF Társadalmi Befektetések Díj pályázat fődíjaiért – CCO Magazin
Kiemelkedő számú résztvevő jelentkezett a Magyar Adományozói Fórum 2012-ben meghirdetett MAF Társadalmi Befektetési Díj pályázatára, amelyen összesen 32 hazai vállalat indult legkiemelkedőbb támogatási programjával.
A független bíráló bizottság végül 14 pályázatot juttatott a döntőbe, amelyek közül az egyes kategóriák nyerteseit a MAF október 4-i konferenciáján hirdetik ki a szervezők.
A Magyar Adományozói Fórum MAF Társadalmi Befektetési Díj pályázata az innovációt, a partnerséget és a hatást vizsgáló szempontrendszer alapján értékeli és díjazza a hazai vállalatok példaértékű támogatási programjait, társadalmi befektetéseit.
A CSR tevékenységeken belül kifejezetten a vállalatok önálló támogatói programjaira fókuszáló díj célja hogy a vállalatok példaértékű társadalmi befektetési programjainak bemutatásával, elismerésével és a lehető legszélesebb körű publikálásával hozzájáruljunk az üzleti szektor társadalmi szerepvállalásának erősítéséhez, továbbá a vállalati döntéshozók ilyen irányú szakmai munkájának inspirálásához, személyes szerepvállalásuk növeléséhez.
„Legnagyobb örömünkre az idén is rendkívül színvonalas pályamunkákat nyújtottak be a jelentkezők, amelyek között egyaránt megtalálhatóak voltak a hazai kis-, közép- és nagyvállalatok programjai. Biztató jelenség, hogy egyre több vállalat alakítja ki proaktívan és stratégiai alapokra helyezve támogatási tevékenységeit.” ­- mondta el Dr. Molnár Klára, a MAF igazgatója.
A MAF pályázatának döntőjében a Leginnovatívabb Támogatói Program, a Legsikeresebb Partneri Együttműködések, a Legnagyobb Hatást Elérő Támogatói Program és Az Év Társadalmi Befektetési Programja kategóriákban az alábbi, ábécé sorrendben felsorolt 14 vállalat programjai vesznek részt:
AVON Magyarország Kft.- Aláírásgyűjtés a családon belüli erőszak önálló törvényi tényállására emelésének parlamenti napirendre tűzéséért
E.ON Hungária Csoport- E.ON Családi Foci Program
Erste Bank Hungary Zrt.- good.be Social Enterprise Financing Program / Romani Design
KÜRT Információbiztonsági és Adatmentő Zrt.- Hátrányos Helyzetűek Oktatása Program
Magyar Cetelem Bank Zrt.- Cetelem Zöldsuli Program
Mars Magyarország- Pedigree Örökbefogadási Program
METRO Kereskedelmi Kft.- Express kiszállítás az áruházból a rászorulókig
MOL Nyrt.- MOL Tehetségtámogató Program 2011
PwC Magyarország – „Másokról szól” társadalmi felelősségvállalási pályázat
Raiffeisen Bank Zrt.- Önkéntes fiatalok akcióban
Tchibo Budapest Kft.- Tchibo – Kávészünet Trendhagyó Irodalomóra Program
UPC Magyarország Kft.- Kattints rá, Nagyi! – Országos képzési program az időskorúak internethasználatáért
Vodafone Magyarország Zrt.- Vodafone a nők biztonságáért
A MAF Társadalmi Befektetések Díj pályázat díjátadó gálájára a  MAF „Partnerség.Hatás.Innováció. 2012 konferenciájának záró programjaként kerül sor 2012. október 4-én.
A döntőbe jutott programok részletes listája a MAF weboldalán tekinthető meg.
Partnerség. Hatás. Innováció. 2012 konferencia
A Magyar Adományozói Fórum október 4-én rendezi meg a Partnerség. Hatás. Innováció. 2012 konferenciát, amelynek fővédnöke Balog Zoltán, Emberi Erőforrások Miniszter.
A hazai vállalatokat és non-profit szervezeteket tömörítő Magyar Adományozói Fórum konferenciája az egyetlen olyan szakmai rendezvény hazánkban, amely a társadalmi befektetéseket állítja középpontba.
Az idei konferencia alkalmával az üzleti, a non-profit és állami szektor támogatások iránt elkötelezett szakemberei a vállalatok és a civil szféra együttműködésének kérdéseit, valamint a vállalati önkéntesség jelenlegi gyakorlatát és lehetőségeit vitatják meg a kerekasztal beszélgetések és az előadások során.
A konferencia főbb témái:
Milyenek a vállalatok és a civil szervezetek együttműködésének jellemzői? – A MAF 2012 tavaszán végzett kutatási eredményeinek bemutatása.
Win-win – Miként alakítsunk ki sikeres és eredményes vállalati-civil partnerséget?
Hogyan hitelesíthető a felelős vállalati támogatási gyakorlat? – Bemutatkozik MAF Felelős Támogató védjegy.
Változásmenedzsment. – Nagyvállalati tapasztalatok a társadalmi befektetések fejlesztése terén 2012-ben.
Elkötelezettség, bevonás, elismerés – a vállalati önkéntesség stratégiai kérdései motivációs szemszögből.
Vállalati önkéntesség a társadalmi befektetések tükrében.
A konferencia részletes programja és a jelentkezéssel kapcsolatos információk a Magyar Adományozói Fórum weboldalán olvashatók.
CCO Magazin a Twitteren:
Alapító főszerkesztő: Barát Tamás
Afrika bell pottinger best practice Burson-Marsteller cannes CCO CIPR csr díj EACD edelman ENSZ etika fake news GWA iabc icco ipra kampány kommunikáció konferencia kreatív krízis Kríziskommunikáció lions magazin marketing microsoft MPRSZ MUOSZ Museum of Public Relations MÖT média mérés oktatás pr prca PRO PR díj prweek Public relations sajtóetika seo smart smart konferencia social media
© Copyright 2022 | CCO Magazin